b'\n_START_ARTICLE_\nGintaris Kaklauskas\n_START_PARAGRAPH_\nGintaris Kaklauskas (g. 1959 m. baland\xc5\xbeio 20 d. Kaune) \xe2\x80\x93 Lietuvos statybos in\xc5\xbeinierius, habilituotas technologijos moksl\xc5\xb3 daktaras, profesorius.\n_START_SECTION_\nBiografija\n_START_PARAGRAPH_\nBrolis Art\xc5\xabras Kaklauskas. 1982 baig\xc4\x97 Vilniaus in\xc5\xbeinerin\xc4\xaf statybos institut\xc4\x85. 2000 m. habilituotas technologijos moksl\xc5\xb3 daktaras._NEWLINE_Nuo 1982 m. Vilniaus in\xc5\xbeinerinio statybos instituto (1991\xe2\x80\x931996 m. \xe2\x80\x93 Vilniaus technikos universitetas, nuo 1996 m. Vilniaus Gedimino technikos universitetas) d\xc4\x97stytojas,, nuo 2001 m. Tilt\xc5\xb3 ir speciali\xc5\xb3j\xc5\xb3 statini\xc5\xb3 katedros ved\xc4\x97jas, nuo 2000 m. profesorius. 1992 m. sta\xc5\xbeavo Alborgo universitete (Danija), 1996 m. \xe2\x80\x93 Ilinojaus universitete Urbanoje (kviestinis profesorius), 2002\xe2\x80\x932003 m. \xe2\x80\x93 Danijos technikos universiteto vyr. mokslo darbuotojas, sta\xc5\xbeavosi tilt\xc5\xb3 statybos bendrov\xc4\x97je \xe2\x80\x9eCOWI\xe2\x80\x9c\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 svarbiausia sritis \xe2\x80\x93 gel\xc5\xbebetonio konstrukcij\xc5\xb3 mechanika, fizikos modeliai ir skaitinis modeliavimas. Taikydamas nauj\xc4\x85 gel\xc5\xbebetonio ir kompozicini\xc5\xb3 konstrukcij\xc5\xb3 fizikini\xc5\xb3 modeli\xc5\xb3 metod\xc4\x85 suk\xc5\xabr\xc4\x97 gel\xc5\xbebetonio konstrukcij\xc5\xb3 deformacij\xc5\xb3 fizikos model\xc4\xaf ir j\xc5\xb3 skai\xc4\x8diavimo metod\xc5\xb3. Tarptautin\xc4\x97s betono federacijos (F\xc3\xa9d\xc3\xa9ration internationale du b\xc3\xa9ton, FIB) plei\xc5\xa1\xc4\x97tumo ir standumo darbo grup\xc4\x97s narys. I\xc5\xa1radimo autorius.'